**Határtalanul! „Kéz a kézben” Délvidéken program**

**2015. május 11-15-ig**

A Hódmezővásárhelyi Klauzál Gábor Általános Iskolából **2015. május 11-15**. között 41 hetedik osztályos tanuló és 5 pedagógus vesz részt egy tanulmányi kiránduláson a Vajdaságban. A tanulmányi kirándulásra a **Határtalanul! Program** keretében kerül sor, az **Emberi Erőforrások Minisztériuma és az Emberi Erőforrás Támogatáskezelő** támogatásával.

**Pályázat:** HAT-14-01-0082

**Elnyert összeg**: 1. 386. 400,- Ft

**Résztvevők**: 41 fő 7. osztályos diák, 5 fő kísérő pedagógus

A kirándulást **előkészítő órák (3+2 fakultatív tevékenység)** előzik meg, mely a résztvevők számára kötelező, a kísérő pedagógusok tartják.

**A foglalkozások témája:**

A vajdaság történelme, külhoni magyarok létszáma, városok nevezetességeinek, látnivalóinak ismertetése prezentáció formájában, a viselkedés szabályainak megbeszélése, a kiutazás állomásai, útvonala, a testvériskolákkal megvalósuló közös programok ismertetése, a „hagyománycsere” programhoz diákok által készített prezentációk, játékos vetélkedő, képfelismerés, puzzle, totó az elsajátított ismeretek számonkérésére.

Fakultatív előkészítő tevékenység időpontja: **2015. április 30. 3-4. óra**

Előkészítő órák időpontja: **2015. május 5. 2-3-4. óra**

|  |  |  |
| --- | --- | --- |
| **Tervezett**  |  |  **programok:****1. nap:** Indulás 8.00 órakor az iskolától. Utazás a Bp., M5 útvonalon. A Röszkei határátlépés után városnézés **Szabadkán** (Subotica): városháza, Raichle-palota, Zsinagóga, Szt. Teréz Székesegyház és a Zsolnay-szökőkutak. Ezt követően a híres üdülőhelyre, **Palicsra** (Palic) utazunk: Vermes Lajos szobor, Víztorony, Bagolyvár, állatkert meglátogatása.Érkezés Zentára a Royal Hotelbe. Szálláshely elfoglalása, esti séta a kivilágított főtéren.**2. nap**Látogatás a zentai Stevan Sremac Általános Iskolába. Cél: ismerkedés, iskolánk és a városunk bemutatása, betekintés az iskola életébe, közös vetélkedő, sportjáték, faültetés a zentai gyerekekkel. Délután a Zentai Múzeum helytörténeti kiállítását nézzük meg, majd a Városházát, Zentai csata Emlékkilátót Megemlékezünk az 1697 –es törökök ellen vívott győztes zentai csatáról. Koszorút helyezünk el a csata emlékhelyénél, amely a Tisza parton található. A Régi Mesterségek Házának felkeresése után rövid szabadfoglalkozás keretében ismerkedés Zenta főterével. Lehetőség szerint a helyiekkel közös esti program.**3. nap**Ferenc-csatorna (ipartörténeti emlékmű) megtekintése, utazás tovább Újvidékre, ahol a buszos városnézés keretében ismerkedünk a”szerb Athénnal”, majd a Dunán átkelve eljutunk a Péterváradi erődhöz, ahol megtekintjük a katakombákat, a múzeumot és az óratornyot.Délután Szalánkemén - séta azon a helyen, ahol a Tisza a Dunába ömlik, vízvizsgálat, majd utazás tovább a 3. napi szálláshelyünkre, Kovacicára a Relax Hotelbe. Szálláshely elfoglalása, beszélgetés, közös játék.**4. nap**Megérkezés testvérvárosunkba, Torontálvásárhelyre, ahol a torontálvásárhelyi testvériskolánk diákjaival tervezünk közös programokat (bemutatkozás: helyi sajátosságok, nevezetességek, hagyományok, szokások; közös játék, tánc, szemétszedés, rajzverseny) Délután séta a faluban, faültetés a templomkertben, koszorúzás a kopjafánál, a Helytörténeti Múzeum megtekintése a testvériskola diákjaival. Szabad program, ismerkedés, közös játék, sportolás, közös tábortűz az iskola diákjaival.**5. nap**Utazás Belgrádra (Nándorfehérvárra), ahol felidézzük a nándorfehérvári diadal eseményeit, főbb résztvevőit. Sétálunk a vár falai, tornyai között és megtekintetjük a várban berendezett Hadtörténeti Múzeumot. Megkoszorúzzuk a győzelem tiszteletére állított emlékművet. Indulás hazafelé. Délután városnéző séta Nagybecskekrek főutcáján, a Városháza, a Székesegyház, a Kis-híd megtekintése.Majd utolsó állomásként megtekintjük a Feketetó közelében lévő Kilenclyukú hidat. **Várható érkezés az iskolához: 20.00-21.00 óra.****Szálláshelyek:** Zenta, Royal Hotel, Fő tér 11. Tel.: 38-124/812-368 Kovacica, Relax Hotel, Vinogradska 2. Tel.: 013/660-480**Kísérőtanárok**: Hegedűs Ildikó Horváth Tamás Kis-Bicskei Róbert Kovács Szabina Kruzslicz Péter    Hazaérkezést követően értékelő órákat, ill. témanapot tartunk:**A Határtalanul! értékelő óra időpontja:2015. 05. 20.** **A fakultatívan vállalt bemutató előadás időpontja: 2013. 05. 21.** **A fakultatívan vállalt témanap időpontja**: **2015. 06. 02.**  |
| , |
|  |
|  |
|  |